***BILJEŠKE UZ FINANCIJSKE IZVJEŠTAJE ZA RAZDOBLJE***

***OD 01. 01.2023. DO 31.12.2023.***

***REPUBLIKA HRVATSKA***

***OSJEČKO-BARANJSKA ŽUPANIJA***

***OSNOVNA ŠKOLA DARDA***

*Darda, Školska 9*

*MB: 03305678*

*OIB: 45135358340*

*RKP: 23026*

*RAZINA: 31*

*RAZDJEL: 0*

*ŠIFRA DJELATNOSTI: 8520*

*ŠIFRA ŽUPANIJA: 014*

*OŠ Darda posluje u skladu sa Zakonom o odgoju i obrazovanju u osnovnoj i srednjoj školi NN br. 87/08, 86/09, 92/10, 105/10,90/11,5/12, 16/12, 86/12, 126/12, 94/13, 152/14, 07/17, 68/18, 98/19), te Statutom škole. Škola obavlja djelatnost osnovnoškolskog obrazovanja te gospodarsku djelatnost iznajmljivanja školskog prostora (dvorana i krov škole i dvorane). Osnovnoškolsko obrazovanje odvija se u jednoj zgradi u dvosmjenskoj nastavi.*

*Osnovna škola nije u sustavu poreza na dobit ni u sustavu poreza na dodanu vrijednost.*

 *Godišnji financijski izvještaji OŠ Darda sastavljeni su nakon što su proknjižene sve poslovne promjene, događaji i transakcije za razdoblje siječanj-prosinac 2023., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predaju se prema odredbama čl. 139 Zakona o proračunu (NN 144/21) i Pravilnika o financijskom izvještavanju u proračunskom računovodstvu (NN br. 37/22) u zakonom određenim rokovima što za proračunske korisnike JLRS znači predaju do 31 siječnja 2024. . godine. Obrasci financijskog izvještavanja u sustavu proračuna financijske izvještaje predaju se putem informacijskog sustava Ministarstva financija, odnosno aplikacije Financijsko izvještavanje u sustavu proračuna i Registar proračunskih i izvanproračunskih korisnika (aplikacija RKPFI) – verzija excell tablice 8.1.3.*

 *Osoba odgovorna za sastavljanje financijskih izvještaja jest voditeljica računovodstva Melita Martinčević, mag.ecc. a odgovorna osoba za predaju financijskih izvještaja jest ravnatelj Janoš Boni, prof.*

* ***Bilješke uz Izvještaj o prihodima i rashodima, primicima i izdacima***

|  |  |  |
| --- | --- | --- |
| *Šifra* | *Opis stavke* | *Iznos* |
| *X678* | *UKUPNI PRIHODI I PRIMICI* | *1.704.026,36* |
| *Y345* | *UKUPNI RASHODI I IZDACI* | *1.657.031,69* |
| *X005* | *VIŠAK PRIHODA I PRIMITAKA* | *46.994,67* |
| *9221-9222* | *VIŠAK PRIHODA I PRIMITAKA – PRENESENI* | *8.070,84* |
| *X006* | *VIŠAK PRIHODA I PRIMITAKA RASPOLOŽIV U**SLIJEDEĆEM RAZDOBLJU* | *55.065,51* |

*Bilješka broj 1 uz poziciju – šifru 6361 Tekuće pomoći proračunskim korisnicima iz proračuna koji im nije nadležan*

*U izvještajnom razdoblju ostvareno je više prihoda (indeks 117,2) u odnosu na isto razdoblju prošle godine od strane MZO za plaće, materijalne rashode i ostale naknade zaposlenicima škole (prijevoz, regres, pomoći) zbog toga što se osnovica za plaću, kao i iznos regresa, božićnice i dara za djecu povećala sukladno dogovoru Vlade RH i sindikata javnih službi.*

*Osim plaća na ovoj poziciji knjižen je prihod za sufinanciranje prehrane učenika iz državnog proračuna – školski obrok koji je započeo 1.1.2023. godine za sve učenike škole što je također utjecalo na povećanje prihoda u ovom izvještajnom razdoblju.*

*Bilješka broj 2 uz poziciju – šifru 6362 Kapitalne pomoći proračunskim korisnicima iz proračuna koji im nije nadležan*

*U izvještajnom razdoblju ostvareno je više prihoda (indeks 168,4) za kapitalne pomoći, a koje se odnosi na nabavu udžbenika i lektire od strane MZO.*

*Bilješka broj 3 uz poziciju – šifru 6381 Tekuće pomoći temeljem prijenosa EU sredstava*

*U izvještajnom razdoblju ostvareno je više prihoda (indeks 290,9) u odnosu na isto razdoblje prošle godine zbog uplate sredstava od strane AMPEU Zagreb (Agencija za mobilnosti i programe EU), a koje se odnose na završnu isplatu projekta Erasmus + Ugovor broj 2019-1-RO01-KA229-063187-6, isplata po novom projektu Erasmus +, Ugovoru broj* *2022-2-HR01-KA122-SCH-000091888, 1. isplata po Ugovoru* *broj 2023-1-HR01-KA122-SCH-000141973, te drugi dio uplate po Ugovoru broj 2021-1-SK01-KA220-SCH-000023695. Erasmus + projekti odnose se na mobilnost učitelja i učenika škole.*

*Bilješka broj 4 uz poziciju – šifru 6615 Prihodi od pruženih usluga*

*U izvještajnom razdoblju ostvareno je više prihoda (indeks 131,4) u odnosu na razdoblje prošle godine, a koji se odnose na najam dvorane, ostalog prostora, te najam krova dvorane i škole (solarna energija).*

*Bilješka broj 5 uz poziciju – šifra 6632 Kapitalne donacije*

*U izvještajnom razdoblju ostvareno je više prihoda (indeks 965,3) u odnosu na razdoblje prošle godine zbog dobivenih donacija od trgovačkog društva Ofir doo Osijek (2 pisača Canon), te Hrvatskog liječničkog zbora (interaktivni monitor).*

*Bilješka broj 6 uz poziciju – šifra 6711 Prihodi iz nadležnog proračuna za financiranje rashoda poslovanja*

*U izvještajnom razdoblju ostvareno je više prihoda (indeks 106,9) u odnosu na isto razdoblje prošle godine iz nekoliko razloga: povećanje satnice rada (prema Zakonu o minimalnoj plaći) i materijalnih prava (božićnica, regres, dar za dijete) pomoćnika u nastavi, te povećanje cijena materijala i usluga uslijed inflacije što je bilo i predviđeno financijskim planom škole.*

*Bilješka broj 7 uz poziciju - šifru 3111 Plaće za redovan rad*

*U izvještajnom razdoblju ostvareno je više rashoda za plaću za redovan rad (indeks 112,4) u odnosu na isto razdoblju prethodne godine. Plaće su isplaćivane zaposlenicima škole na teret MZO, kao i pomoćnicima u nastavi kroz projekt UZ6 i UZ7 na teret osnivača Osječko-baranjske županije. Povećanje je nastalo uslijed povećanja osnovice za plaću od 2% u travnju 2023 godine, te novim privremenim dodatkom na plaću državnim službenicima i namještenicima, te službenicima i namještenicima u javnim službama koja je stupila na snagu 1. srpnja 2023 godine. sukladno dogovoru Vlade RH i sindikata javnih službi, kao i Zakona o minimalnoj plaći za pomoćnike u nastavi.*

*Bilješka broj 8 uz poziciju – šifru 312 Ostali rashodi za zaposlene*

 *U izvještajnom razdoblju ostvareno je više ostalih rashoda za zaposlene (indeks 136,4) u odnosu na isto razdoblje prethodne godine. Ostali rashodi za zaposlene obuhvaćaju nagrade, darove, naknade za bolest, invalidnost i smrtni slučaj, regres za godišnji odmor, božićnice, i ostale nenavedene rashode za zaposlene.*

*Najveće povećanje je na stavci regresa , gdje je došlo do povećanja iznosa regresa sa 200 eura na 300 eura po zaposleniku, povećanje božićnice na 300 eura, te isplata dvije godišnje nagrade za najbolje učitelje.*

*Bilješka broj 9 uz poziciju – šifru 3132 Doprinosi za obvezno zdravstveno osiguranje*

*U izvještajnom razdoblju ostvareno je više rashoda za doprinose za obvezno zdravstveno osiguranje (indeks 113)u odnosu na isto razdoblje prethodne godine. S obzirom da je ovaj rashod direktno povezan sa plaćom, svaka promjena plaće utječe na iznos doprinosa, pa tako i ovo povećanje osnovice u konačnici ima za rezultat povećanje ovog rashoda.*

*Bilješka broj 10 uz poziciju – šifru 3213 Stručno usavršavanje zaposlenika*

*U izvještajnom razdoblju ostvareno je više rashoda za stručno usavršavanje zaposlenika (indeks 977,4) u odnosno na isto razdoblje prethodne godine zbog realizacije tri Erasmus + projekta i to dva projekta koja su započela prošle godine i završena su u 2023 godini (2022-1-RO01-KA210-SCH-00008423 – My school gives me wings, 2021-1-SK01-KA220-SCH-000032695 – Fun&Engaging STEM activities for tomorrow s world), te dva nova projekta, jedan koji je započeo 25.4.2023. godine 2022-2-HR01-KA122-SCH-000091888, a drugi 17.07.2023. broj 2023-1-HR01-KA122-SCH-000141973.*

*Dva projekta Erasmus + su KA2 projekti i to mobilnost učitelja i učenika, te dva nova projekta su KA1 i odnose se na mobilnost učitelja.*

*U ovom izvještajnom razdoblju realizirana su slijedeća putovanja: Cipar, Grčka 2x, Švedska, Portugal, Poljska, Nizozemska, Tenerifi.*

*Broj 11 uz poziciju – šifru 3214 Ostale naknade troškova zaposlenima*

*U izvještajnom razdoblju ostvareno je više rashoda za ostale naknade troškova zaposlenima (indeks 144,5) u odnosu na isto razdoblje prethodne godine uslijed povećanja broja stručnog usavršavanja i naknade za korištenja privatnog automobila u službene svrhe (povećanje neoporezivog dijela naknade za korištenje privatnog automobila u službene svrhe sa 0,27 na 0,40 eura).*

*Bilješka broj 12 uz poziciju šifru 3221 Uredski materijal i ostali materijalni rashodi*

*U izvještajnom razdoblju ostvareno je više rashoda za uredski materijal i ostale materijalne rashode (sredstva za čišćenje, materijal za higijenske potrebe i njegu) (indeks 119,0) uslijed povećanja cijena na tržištu.*

*Bilješka broj 13 uz poziciju – šifru 3222 Materijal i sirovine*

*U izvještajnom razdoblju ostvareno je više rashoda za materijal i sirovine (indeks 199,6) u odnosu na isto razdoblje prethodne godine. Povećanje rashoda nastalo je na računu 32224 – Namirnice, uslijed novog programa školskog obroka za djecu, odnosno programa Ministarstva znanosti i obrazovanja za odgojno-obrazovne skupine – školski obrok za sve učenike u iznosu od 1,33 eura po obroku.*

*Bilješka broj 14 uz poziciju – šifru 3225 Sitni inventar*

*U izvještajnom razdoblju ostvareno je više rashoda za sitni inventar (indeks 510,5) u odnosu na isto razdoblje prethodne godine. Rashodi se odnose na nabavu sitnog inventara u kuhinji, sportskoj dvorani, učionicama (zavjese, police ), te donacije Instituta za razvoj i inovativnost mladih (5 setova robot micro za potrebe nastave informatike).*

*Bilješka broj 15 uz poziciju – šifru 3227 Službena, radna i zaštitna odjeća i obuća*

*U izvještajnom razdoblju ostvareno je više rashoda za službenu, radnu i zaštitnu odjeću i obuću (indeks 2269,4) u odnosu na isto razdoblje prošle godine. Do ovog povećanja je došlo zbog nabave službene, radne i zaštitne odjeće i obuće za spremačice, kuharice i domare.*

*Bilješka broj 16 uz poziciju – šifru 3236 Zdravstvene i veterinarske usluge*

*U izvještajnom razdoblju ostvareno je više rashoda za zdravstvene i veterinarske usluge (indeks 118,7) u odnosu na isto razdoblje prošle godine. Razlog povećanje je povećanje broja zaposlenih koji su išli na sistematske preglede (povećanje broja zaposlenih sa 50 godina i više koji ostvaruju pravo svake dvije godine), kao i sanitarni pregledi kuharica.*

*Bilješka broj 17 uz poziciju – šifru 3237 Intelektualne i osobne usluge*

*U izvještajnom razdoblju ostvareno je više rashoda za intelektualne i osobne usluge (indeks 482,5) u odnosu na isto razdoblje prošle godine. Razlog povećanja je trošak vanjskih predavača u sklopu projekta Daroviti (autorski honorari).*

*Bilješka broj 18 uz poziciju – šifru 3239 Ostale usluge*

*U izvještajnom razdoblju ostvareno je više rashoda za ostale usluge (indeks 190,6) u odnosu na isto razdoblje prošle godine. Povećanje je bilo na grafičkim i tiskarskim uslugama, uslugama kopiranja i uvezivanja godišnjih planova i programa, e-dnevnika i spomenica.*

*Bilješka broj 19 uz poziciju – šifra 3293 Reprezentacija*

*U izvještajnom razdoblju ostvareno je više rashoda za reprezentaciju (indeks 175,6) u odnosu na isto razdoblje prošle godine. Dio troškova reprezentacije odnosi se na reprezentaciju kroz projekte Erasmus +, (domaćinstvo i gostovanja u projektima Erasmus+), Info dan UZ6, ŽSV knjižničari, Dan škole i Božićni domjenak.*

*Bilješka broj 20 uz poziciju – šifra 3299 Ostali nespomenuti rashodi poslovanja*

*U izvještajnom razdoblju ostvareno je više rashoda za ostale nespomenute rashode poslovanja (indeks 162,0) u odnosu na isto razdoblje prošle godine. Sredstva su utrošena za restauraciju knjiga u knjižnici, usluge HACCP-a, organizacijska podrška u projektu Erasmus+, vijenci za pogreb.*

*Bilješka broj 21 uz poziciju – šifra 9661 Obračunati prihodi od prodaje proizvoda i roba i pruženih usluga nenaplaćeni*

*U izvještajnom razdoblju ostvareno je više nenaplaćenih obračunatih prihoda (indeks 598,3) u odnosu na isto razdoblje prošle godine. Ukupan iznos nenaplaćenih prihoda je 527,30 eura. Dio prihoda po izlaznih računima u iznosu od 341,10 eura (najam dvorane za fizičke osobe), dok nenaplaćeni dospjeli prihodi su u iznosu od 186,20 eura su računi za najam ostalog prostora, stari papir i najam dvorane za fizičke osobe.*

*Bilješka broj 22 uz poziciju – šifra X067 Ukupni prihodi*

*U izvještajnom razdoblju ostvareno je više ukupnih prihoda (indeks 173,3) u odnosu na prihode iz prošle godine u istom izvještajnom razdoblju. Povećanje je nastalo uslijed uplate MZO za plaće i , materijalna prava koje su porasle u 2023 godini, plaće i materijalna prava pomoćnika u nastavi kroz projekt UZ6 i UZ7 od strane osnivača Osječko-baranjske županije, povećanje prihoda za podmirenje materijalnih troškova od strane osnivača, Agencije za mobilnost projekata EU – Erasmus + KA1 i KA 2 projekti, prihodi od novih projekata učitelja u sklopu Godišnjeg plana i programa za školsku godinu 2022/2023, i 2023/2024 (Projekti – Znanstveni petak-daroviti, Naš školski vrt, Preventivni projekti).*

*Bilješka broj 23 uz poziciju – šifra Y034 Ukupni rashodi*

*U izvještajnom razdoblju ostvareno je više ukupnih rashoda (113,1) u odnosu na rashodi iz prošle godine u istom izvještajnom razdoblju. Povećanje je nastalo uslijed većeg broja putovanja Erasmus+ projekata u odnosu na prošlu godinu, uslijed povećanja osnovice plaće i materijalnih prava sukladno dogovoru Vlade RH i sindikata javnih službi, zbog privremenog dodatka na plaću državnim službenicima i namještenicima, te službenicima i namještenicima u javnim službama koja je stupila na snagu 1. srpnja 2023 godine, zbog povećanja cijena materijala i usluga uslijed inflacije, kao i novi projekt prehrane učenika koji se sufinancira iz državnog proračuna za sve učenike 1,33 eura po obroku.*

*Bilješka broj 24 uz poziciju – šifra 19 Rashodi budućih razdoblja i nedospjela naplata prihoda*

*U izvještajnom razdoblju ostvareno je više ukupnih rashoda (indeks 113,0) u odnosu na isto razdoblje prošle godine. Rashod se odnosi na plaću za mjesec prosinac 2023.*

* ***Bilješke uz Bilancu***

*Bilješka broj 1 uz poziciju – šifru 0221 Uredska oprema i namještaj*

*U izvještajnom razdoblju ostvareno je povećanje (indeks 132,7) na poziciji Uredska oprema i namještaj u odnosu na isto razdoblje prošle godine. Povećanje je nastalo uslijed kupovine školskih klupa i stolica (jednosjeda) za učenike čime su zamijenjene dotrajale klupe i stolice. Odlukom o prijenosu imovine koja se vodila u poslovnim knjigama Ministarstva znanosti i obrazovanja u poslovne knjige škola sudionica projekta Podrška provedbi Cjelovite kurikularne reforme, prenesena je imovine u poslovne knjige škole na račun 02211001- Računa i računalna oprema (tableti 249 komada, prijenosnik 1 komad i projektor 1 komad).*

*Bilješka broj 2 uz poziciju – šifru 129 Ostala potraživanja*

*U izvještajnom razdoblju ostvareno je povećanje (indeks 133,8) na poziciji Ostala potraživanja, a koja se odnose na potraživanja za bolovanje na teret HZZO.*

*Bilješka broj 3 uz poziciju – šifru 166 Potraživanja za prihode od prodaje proizvoda i robe, te pruženih usluga*

*U izvještajnom razdoblju ostvareno je povećanje (indeks 598,4) na poziciji Potraživanja za prihode a odnosi se na izlazne račune za najam dvorane, ostalog prostora i starog papira.*

*Bilješka broj 4 uz poziciju – šifru 167 Potraživanja proračunskih korisnika za sredstva uplaćena u nadležni proračun*

*U izvještajnom razdoblju ostvareno je povećanje (indeks 133,2) u odnosu na isto razdoblje prošle godine. Na ovoj šifri su prikazana sredstva na podračunu škole, a povećanje je nastalo uslijed novih Erasmus + projekata (2 nova KA1 projekta) i uplati od strane Agencije za mobilnost i programe EU, te novih projekata Naš školski vrt i Preventivni projekti.*

*Bilješka broj 5 uz poziciju – šifru 193 Kontinuirani rashodi budućih razdoblja*

*U izvještajnom razdoblju ostvareno je povećanje (indeks 113,0) u odnosu na isto razdoblje prošle godine. Kontinuirani rashodi budućih razdoblja odnose se na plaće zaposlenika za mjesec prosinac 2023. godine (plaće na teret MZO) Povećanje u odnosu na 2022. godinu je nastalo uslijed povećanja osnovice za obračun plaća (travanj 2023), te privremenog dodatka.*

*Bilješka broj 6 uz poziciju - šifru 231 Obveze za zaposlene*

*U izvještajnom razdoblju ostvareno je povećanje (indeks 114,1) u odnosu na isto razdoblje prošle godine. Ovo povećanje se odnosi na obračunatu plaću za prosinac 2023 godine, a koja je uvećana za povećanje osnovice za obračun plaće prema novom TKU.*

*Bilješka broj 7 uz poziciju – šifru 239 Ostale tekuće obveze*

*U izvještajnom razdoblju ostvareno je povećanje (indeks 170,2) u odnosu na isto razdoblje prošle godine. Ove obveze se odnose na obveze proračunskih korisnika za povrat u proračun, odnosno obveze za bolovanje na teret HZZO.*

*Bilješka broj 8 uz poziciju – šifru 92211 Višak prihoda poslovanja*

*U izvještajnom razdoblju ostvareno je povećanje (indeks 682,3) u odnosu na isto razdoblje prošle godine. Višak prihoda poslovanja odnosi se na prijenos sredstava Erasmus + koji su uplaćeni u 2023 godini, a završavaju u 2024 godini. Isto tako imamo i dva nova mala projekta „Naš školski vrt“ i „Preventivni projekti“ čije uplate su sjele u prosincu 2023 godine, a trošak će biti u 2024 godini.*

*Bilješka broj 9*

*Školska ustanova nema iskazane podatke u bilanci o dugoročnim i kratkoročnim kreditima i zajmovima te kamatama na kredite i zajmove, koji uz ispunjenje određenih uvjeta mogu postati obveza ili imovine (dana kreditna pisma, hipoteke i sl.) prema čl. 14. Pravilnika o financijskom izvještavanju pa se obvezne bilješke uz Bilancu na propisanim tablicama ne prikazuju.*

*Školska ustanova nema sudskih sporova u tijeku.*

*Bilješka broj 10*

*Sukladno članku 70. stavku 4. Zakona o uvođenju eura, te člankom 132. Zakona o proračunu (NN144/2021) i Pravilnikom o proračunskom računovodstvu utvrđena su pravila za evidentiranje podataka u poslovnim knjigama nastalih zbog primjene pravila za preračunavanje i zaokruživanje razlika (konverzija).*

*Aktiva i pasiva bilance stanja na dan 01.01.2023. godine uvećane su za 0,44 eura nastale kao razlika uslijed preračunavanja i zaokruživanja kune u eure primjenom fiksnog tečaja konverzije. Razlike između ukupne vrijednosti imovine (aktive) te ukupne vrijednosti obveza i vlastitih izvora (pasiva) na dan 01.01.2023. su slijedeće:*

* *Nabavna vrijednost imovine na razredu 0 u aktivi bilance uvećana je za 0,44 eura na dugovnoj strani računa pripadajuće imovine, a ispravak vrijednosti za 0,20 eura na potražnoj strani pripadajućeg računa ispravka vrijednosti zbog prijenosa analitičkog knjigovodstva dugotrajne nefinancijske imovine i usklađenja s karticama glavne knjige na razredu 0.*
* *Vlastiti izvori na skupini 911 za nefinancijsku imovinu u pasivi bilance uvećani su za 0,24 eura na potražnoj strani kako bi i nadalje postojala bilančna ravnoteža s razredom 0.*
* *Izvanbilančni zapisi na skupini 991 (aktiva) umanjeni su za 0,01 euro, kao i na potražnoj strani na skupini 996 (pasiva) umanjeni su za 0,01 euro kako bi i nadalje postojala bilančna ravnoteža.*

*Nakon konverzije kune u euro, 1.1.2023. napravljena je usklada računa 23958 Obveze proračunskih korisnika za povrat u proračun (bolovanje na teret HZZO) sa HZZO . Razlika između sintetike i analitike na računu 23958 Obveze za povrat u proračun iznosila je 0,01 euro. Radi usklađenja sintetike i analitike, a poštujući pri tome pravila bilančne ravnoteže, bilo je potrebno provesti korekciju zbog razlike u preračunavanju i zaokruživanju, te navedenu razliku u iznosu od 0,01 euro evidentirati u glavnoj knjizi smanjenjem stanja u podskupini računa 239 Obveze za tekuće obveze u aktivi bilance i povećanjem stanja podskupine računa 922 Višak prihoda.*

*Nakon napravljene konverzije rezultat poslovanja na računu 92211 Višak prihoda poslovanja se povećao za 0,01 euro, odnosno ukupan rezultat je 8.070,84 eura.*

*Nakon provedenih svih knjiženja oko preračunavanja i prijenosa bilance stanje, usklađena je bilanca stanja odnosno nema razlike između aktive i pasive.*

* ***Bilješke RAS-funkcijski***

*Bilješka broj 1*

*R1 RAS-FUNKCIJSKI = Y034 PR-RAS*

*09 – OBRAZOVANJE ………………………………………………………………..1.657.031,69*

*0912 – Osnovno obrazovanje ……………………………………………………...1.571.171,48*

*095 – Dodatne usluge u obrazovanju (školska kuhinja)…………….. 85.860,21*

* ***Bilješke uz Izvještaj o promjena u vrijednosti i obujmu imovine i obveza***

*Bilješka broj 1*

*P018 – Proizvedena dugotrajna imovina*

*U 2023 godini imamo promjene u obujmu nefinancijske imovine (povećanje) u iznosu od 14.653,28 eura. Do povećanja je došlo zbog prijenosa imovine koja se vodila u poslovnim knjigama Ministarstva znanosti i obrazovanja u poslovne knjige škola sudionica projekta Podrška provedbi Cjelovite kurikularne reforme (CRK). Osnovna škola Darda ima prijenos imovine i to 103 komada tableta Foxconn 10.1, 146 komada tableta Foxconn C20, Prijenosnik Dell Latitude 3500 i Projektor ViewSonic PA503W.*

* ***Bilješke uz Izvještaj o obvezama***

*Bilješka broj 1*

*V009 –Stanje obveza na kraju izvještajnog razdoblja iznosi 130.682,71 eura. Sastoje se od obveza za zaposlene (plaće, prijevoz i naknade za nezapošljavanje invalida 12/2023), i obveze za materijalne rashode (računi za mjesec prosinac) u ukupnom iznosu od 126.209,91 eura.*

*Međusobne obveze proračunskih korisnika su 4.472,80 eura a odnose se na obveze za povrat u proračun – bolovanja na teret HZZO.*

*Uplate za navedene rashode biti će u siječnju 2024. i to za plaće, prijevoz i naknade za nezapošljavanje invalida od Ministarstva znanosti i obrazovanja, plaće pomoćnika u nastavu iz projekta UZ7 od osnivača (OBŽ), kao i za materijalne rashode od osnivača.*

*Zatvaranje obveza za povrat u proračun se vrši na temelju obavijesti MZO o zatvaranju obveza i potraživanja prema HZZO.*

*Od ukupnih obveza na kraju izvještajnog razdoblja sve obveze su nedospjele.*

*Odgovorna osoba proračunskog korisnika:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Janoš Boni, prof, ravnatelj*

*Osoba odgovorna za sastavljanje financijskog izvještaja*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Melita Martinčević, mag.ecc., voditelj računovodstva*

*Datum predaje financijskog izvještaja:*

*Osoba za kontakt i kontakt broj:*

*Melita Martinčević, mag.ecc.*

*031-740-519*

*U Dardi, 26.01.2024.*